recursal/SuperWikiNEXT-32B huggingface dataset:
**יחזקאל (אסקיאל) סקוורר** (בספרדית: **Ezequiel Skverer**; נולד ב-24 בפברואר 1989 בבאיה בלנקה) הוא כדורסלן עבר ישראלי-ארגנטיני גובהו 1.80 מ',אשר שיחק בעמדת הגארד.

ביוגרפיה
--------

סקוורר נולד בבאיה בלנקה שבארגנטינה, ועלה לישראל עם משפחתו בגיל 4. המשפחה התגוררה בכרמיאל, במנרה, ולבסוף בכמון שבמועצה האזורית משגב, שם החל לשחק כדורסל. בגיל 15 עבר לקבוצת הנוער של עירוני נהריה, ואחר כך למכבי תל אביב. עמה זכה באליפות ובגביע לנוער.

בעונת 2007/2008 הצטרף לקבוצה הבוגרת של מכבי תל אביב, אך היה ל"נער פוסטר", ולא זכה לדקות משחק. במהלך העונה עבר למ.כ. הבקעה מהליגה הלאומית, ועלה עמה לליגת העל. הקבוצה ירדה חזרה לליגה הלאומית לאחר עונה אחת בלבד, וסקוורר המשיך לשחק בשורותיה גם אז. בעונות הבאות, בהן שיחקה בליגה הלאומית, היה לשחקן משמעותי יותר בקבוצה, ובעונת 2009/2010 נבחר לשחקן ההגנה של הליגה הלאומית. עם שובה לליגת העל, בעונת 2011/2012, ייעדה אותו הבקעה לשמש כמחליפו של שמוליק ברנר, אך לאחר שהאחרון נפצע היה סקוורר לשחקן חמישייה והשתתף במשחק האולסטאר של הליגה. בתום העונה נבחר על ידי מנהלת הליגה לתגלית העונה. עם התפרקותה של הקבוצה בסיום העונה, עבר להפועל אילת, אחרי עונה אחת עבר להפועל חולון, ובעונת 2014/2015 הצטרף להפועל תל אביב. עונה לאחר מכן הצטרף להפועל גלבוע גליל ובמהלך עונת 2016/17 שותף שוב במשחק האולסטאר של הליגה. במרץ 2018 עבר פציעה חמורה כאשר במהלך משחק נגד הפועל ירושלים נתקל בג'רום דייסון ולא שב לשחק עד תום עונת 2017/18. עונה לאחר מכן שותף סקורר בעשרה משחקים בלבד בשל פציעות. בעונת 2019/20 עבר להפועל עפולה מהליגה הלאומית ולא הרבה לשחק, בסיום עונה זו החליט לפרוש מכדורסל בעקבות הפציעה.

בנבחרות ישראל
-------------

סקוורר שיחק במדי נבחרת הנוער של ישראל שסיימה במקום ה-11 באליפות אירופה לנוער בכדורסל שנערכה במדריד ב-2007, אך מיעט לשחק בטורניר. ב-2009 שיחק במדי נבחרת העתודה באליפות אירופה בכדורסל עד גיל 20 שנערכה ברודוס. במהלך הטורניר מסר בממוצע 3.7 אסיסטים במשחק, ודורג במקום השישי בין מוסרי האסיסטים בטורניר כולו. כן רשם נתון של 1.7 חטיפות בממוצע למשחק, שדירגו אותו במקום העשירי. הנבחרת סיימה את הטורניר במקום ה-15, וירדה לדרג ב'.

קישורים חיצוניים
----------------

ויקישיתוף מדיה וקבצים בנושא **יחזקאל סקוורר** בוויקישיתוף

* פרופיל, באתר eurobasket
* פרופיל, באתר פיב"א
* יחזקאל סקוורר באתר הפועל תל אביב
* דף השחקן באתר מנהלת הליגה
* אתר למנויים בלבד עירד צפריר, יחזקאל סקוורר: "עוד לא נתקלתי בשחקן שהפחיד אותי", באתר הארץ, 3 בפברואר 2015
* אורן יוסיפוביץ, "לא היה חסר הרבה כדי שאיעלם", באתר nrg‏, 13 בפברואר 2012

הערות שוליים
------------

1. ↑  נבחרי העונה בליגת העל 2011/2012 באתר מנהלת ליגת העל
2. ↑  יעקב מאיר, שנת בצורת: בגלבוע/גליל עובדים על רענון, באתר ישראל היום, ‏6 במאי, 2019
3. ↑  יחזקאל סקוורר: "אני כל הזמן בכאבים, מחפש את עצמי, צריך להתנקות מכדורסל"

| תגלית העונה בליגת העל בכדורסל |
| --- |
| 

|  |
| --- |
| 1990: אמישה • 1991: שפר • 1992: בלול • 1993: אשכנזי • 1994: קטש • 1995: סלע • 1996: ספר • 1997: שארפ • 1998: בורשטיין • 1999: ליובין • 2000: ניסים • 2001: איתן • 2002: שעשוע • 2003: בלות'נטל / לימונד • 2004: אליהו • 2005: רוט • 2006: נעימי • 2007: יזרעאלי • 2008: כהן • 2009: מקל • 2010: אסף • 2011: מרטין • 2012: סקוורר • 2013: טימור • 2014: זליקוביץ' / בלייזר • 2015: דאוסון • 2016: משעור • 2017: גינת • 2018: זוסמן • 2019: גרשון • 2020: דוברת • 2021: קרביץ • 2022: צ'אצ'אשוילי • 2023: פריצקי |

 |
**מלון שרונה** הוא בית מלון עתידי הנבנה ליד מגדל עזריאלי שרונה באזור דרך מנחם בגין ומתחם שרונה בתל אביב-יפו, בניית המלון החלה ב-2014 אך נעצרה למספר שנים עד חידושה בסוף 2019, המלון עתיד להיות בעל מספר החדרים הגדול בישראל עם 977 חדרים, ויהיה גם הגבוה בישראל עם 58 קומות וגובה של 163 מטרים, ויאפיל בגובהו על מלון לאונרדו סיטי טאוור ברמת גן שמחזיק בתואר נכון ל-2022.

חמש הקומות הראשונות ישמשו לאזורים ציבוריים, קומות 6 עד 42 ישמשו כמלון, וקומות 43 עד 58 ישמשו למגורים של 108 יחידות דיור.

הנוף מהמגדל צפוי להשקיף על העיר תל אביב וחלקים נרחבים מגוש דן. צורתו הגאומטרית הוא משולש מעוגל המתפרש על שטח של שישה דונם. במלון יהיו סוויטות וחדרי יוקרה שישורתו בידי לובי גבוה בקומה ה-38, מרכז כנסים, ספא בעל שתי בריכות, מסעדות וחנויות המשלימות את קומפלקס המלון.

הבניין נמצא בבעלות חברת נצבא. בדצמבר 2020 נקנסה החברה ב-14 מיליון שקל בעקבות עיכוב בהקמת המלון. שנתיים לאחר מכן, בדצמבר 2022, פורסם כי עבודות הבנייה הופסקו עקב מחלוקות בין הבעלים לקבלן המבצע (חברת אלקטרה).

ראו גם
------

* שרונה מרקט

הערות שוליים
------------

1. ↑  מלון שרונה, באתר אלקטרה בנייה
2. ↑  אמיתי גזית, נצבא שילמה 14 מיליון שקל קנס על עיכוב בהקמת מלון בשרונה - וזה לא מזיז לה, באתר כלכליסט, 16 בדצמבר 2020
3. ↑  דותן לוי, נצבא שוב תקועה: בניית מלון שרונה בת"א הופסקה, באתר כלכליסט, 20 בדצמבר 2022
**לאון סוור** (בסלובנית: **Leon Sever**; נולד ב-9 באפריל 1998 בבריסל שבבלגיה) הוא כדורגלן סלובני המשחק בעמדת הקשר בקבוצת הפועל נוף הגליל מהליגה הלאומית.

קריירת מועדונים
---------------

סוור גדל במחלקת הנוער של מ.נ.ק. איזולה, ובשנת 2015 עבר למחלקת הנוער של קופר. במהלך עונת 2016/2017 ערך סוור שתי הופעות במדי הקבוצה הבוגרת של קופר במסגרת ליגת העל הסלובנית.

בחודש יולי 2017 חתם סוור בטאבור סז'אנה מליגת המשנה הסלובנית. בתום עונת 2018/2019 העפיל עם המועדון לליגת העל הסלובנית. בסך הכל ערך 125 הופעות ליגה במדי המועדון, בהן הבקיע 21 שערים.

ב-2 ביולי 2021 חתם סוור במניסה מליגת המשנה הטורקית, אולם ב-27 באוגוסט שוחרר מהמועדון, מבלי שערך הופעות במדיו.

בעונת 2021/2022 שיחק סוור בנ.ק. בראבו מליגת העל הסלובנית, במדיה ערך 16 הופעות ליגה, ובעונת 2022/2023 שיחק בנ.ק. ראדומליה מליגת העל הסלובנית, במדיה ערך 24 הופעות ליגה.

ב-31 באוגוסט 2023 חתם סוור בנ.ק. דקאני מליגת המשנה הסלובנית. הוא ערך 14 הופעות ליגה במדי המועדון, בהן הבקיע ארבעה שערים.

ב-26 בינואר 2024 חתם בהפועל נוף הגליל מהליגה הלאומית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Leon Sever: Pomembna je zgolj zmaga באתר Primorske novice, ‏ 25 ביולי 2019 (בסלובנית)
2. ↑  רכש מסלובניה: הפועל נוף הגליל החתימה את לאון סבר באתר ספורט1, 26 בינואר 2024 (בעברית)
**מייקל מור בריסקר** (באנגלית: **Michael Mor Brisker**; נולד ב-21 בפברואר 1998) הוא כדורסלן ישראלי-אמריקאי המשחק בעמדת הקלע ברואן מטרופול בסקט מהליגה הצרפתית השנייה.

ביוגרפיה
--------

בריסקר, בנו של כדורסלן העבר האמריקאי שהתאזרח כישראלי, מארק בריסקר, נולד ברעננה בעת שאביו שיחק במכבי עירוני רעננה.

בריסקר שיחק בקבוצת הנערים של מכבי עירוני רעננה, ומשנת 2016 החל לשחק בקבוצה הבוגרת של המועדון.

ב-9 ביולי 2017 חתם בריסקר ל-3 עונות בהפועל אילת והושאל למכבי עירוני רעננה לעונה. לאחר שהעמיד ממוצעים של 13.9 נקודות, 2.1 ריבאונדים, 2.4 אסיסטים, 1.3 חטיפות, 41.7 אחוזים לשלוש ב-27.5 דקות והצטיין באליפות אירופה עד גיל 20, הושאל בריסקר לרעננה לעונה נוספת. בעקבות מיעוט יחסי בדקות משחק, הפועל תל אביב השאילה את בריסקר עד לסוף עונת 2020\2021 לקבוצה מכבי חיפה .

בסוף עונת 2020/2021 שוחרר בריסקר מהפועל תל אביב ועבר להפועל גלבוע גליל.

בעונת 2022/23 חתם בעירוני קריית אתא.

באוקטובר 2023 חתם ברואן מטרופול בסקט.

### קריירה בינלאומית

ביולי 2018 היה שותף לזכייה של נבחרת ישראל עד גיל 20 באליפות אירופה כשהעמיד ממוצעים של 15.3 נקודות, 3.9 ריבאונדים, 2.9 אסיסטים, 1.9 חטיפות, 41.7 אחוזים מחוץ לקשת ב-28.1 דקות.

קישורים חיצוניים
----------------

* מייקל בריסקר, ברשת החברתית אקס (טוויטר)
* מייקל בריסקר, ברשת החברתית אינסטגרם
* פרופיל, באתר eurobasket
* פרופיל, באתר מנהלת ליגת העל בכדורסל
* פרופיל, באתר איגוד הכדורסל הישראלי
* פרופיל, באתר פיב"א

הערות שוליים
------------

1. ↑  נועה פופלינגר, בריסקר חתם עד סוף העונה בקרית אתא, באתר ערוץ הספורט, ‏20.10.22

| השחקן המשתפר בליגת העל בכדורסל |
| --- |
| 

|  |
| --- |
| 2009: קוקיה • 2010: לא נבחר • 2011: חנוכי • 2012: דניאל • 2013: שולמן • 2014: דאוסון • 2015: רות'בארט • 2016: שגב • 2017: זלמנסון / מנקו • 2018: לוי • 2019: ארצי • 2020: מדר • 2021: דוברת • 2022: בריסקר • 2023: מושקוביץ |

 |
**פֶנְטֶנִים** הם אָלְקֶנִים בעלי הנוסחה הכימית C5H10. כל מולקולה מכילה קשר כפול אחד בין שני פחמנים. קיימים שישה איזומרים שונים של פֶנְטֶן, הנבדלים זה מזה במיקום הקשר הכפול, במבנה השרשרת שיכולה להיות ישרה או מסועפת, או בסידור המרחבי של הקבוצות סביב הקשר הכפול, היוצר איזומריות ציס *-* טרנס .

איזומרים בעלי שרשרת ישרה
------------------------

1-פנטן הוא אלפא אולפין. לרוב, 1-פנטן נוצר כתוצר לוואי בפיצוח קטליטי או תרמי של נפט, או במהלך ייצור אתילן ופרופילן באמצעות פיצוח תרמי של שברי פחמימנים.

היצרן המסחרי היחיד של 1-פנטן הוא חברת סאסול בע"מ (אנ'), המייצרת אותו על ידי הפרדה מהתוצר הגולמי של תהליך פישר-טרופש (אנ'). 

ל-2-פנטן יש שני איזומרים גיאומטריים, ציס*-*2-פנטן ו- טרנס-2-פנטן. ציס-2-פנטן משמש במטאתיזה של אולפינים .

איזומרים בעלי שרשרת מסועפת
--------------------------

האיזומרים בעלי שרשרת מסועפת הם: 2-מתיל-1-בּוּטֶן, 3-מתיל-1-בּוּטֶן (איזופֶנְטֶן), 2-מֶתִיל-2-בּוּטֶן (אנ') (איזואָמִילֶן).

איזואמילן הוא אחד משלושת תוצרי הלוואי העיקריים של פיצוח קטליטי עמוק, תהליך פיצוח משופר שפותח על בסיס פיצוח קטליטי נוזלי (אנ') עקב העלייה בביקוש לפוליפרופילן. ההפיצוח הקטליטי העמוק משתמש בסולר כחומר גלם לייצור פרופילן, איזובוטילן (אנ') ואיזואמילן. איזובוטילן ואיזואמילן משמשים חומרי הגלם בתהליך ייצור רכיבי תערובת הבנזין, מתיל טרט בוטיל אתר ומתיל טרט אמיל אתר.

ייצור דלקים
-----------

פרופילֶן, איזובּוּטֶן ואַמִילֶנִים הם חומרי גלם בהם משתמשים בתהליך האלקילציה בבתי הזיקוק. איזובוטן, משמש לייצור תערובות של שרשראות מסועפות מאוד בעלות מאפייני בעירה טובים. אמילנים הם קודמנים מוערכים מאוד לדלקים, במיוחד דלקי תעופה בעלי נדיפות נמוכה יחסית, כנדרש בתקנות שונות.

קישורים חיצוניים
----------------

ויקישיתוף מדיה וקבצים בנושא **פנטן** בוויקישיתוף

הערות שוליים
------------

1. ↑  "RSA Olefins | cChange".
2. ↑  "Alkylation". *Kirk‐Othmer Encyclopedia of Chemical Technology*. 2003.
**נועם לייש** (נולד ב-22 באוגוסט 1993) הוא כדורסלן עבר ישראלי ששיחק בעמדת הגארד.

ביוגרפיה
--------

לייש גדל בתמרת והחל את דרכו בקבוצת עמק יזרעאל בליגת העל לתיכונים. הוא שיחק באליפות אירופה דרג ב' כקפטן בנבחרת הנוער, ובהמשך בנבחרת העתודה של ישראל בכדורסל עמה השתתף באליפות אירופה. באליפות הוא העמיד ממוצעים של 10.5 נקודות, 3.1 ריבאונדים, 2 אסיסטים ו-1.5 חטיפות ב-25 דקות משחק. לאחר סיום התיכון בנובמבר 2011 עבר לשחק בארצות הברית במכללת מיין

לאחר כשנה חזר לייש לישראל וחתם באליצור קריית אתא מהליגה הלאומית תחת המאמן שרון אברהמי בקריית אתא שיחק לייש שנתיים כאשר בעונה הראשונה קלע בממוצע \_\_ נק' למשחק יחד עם 2 ריב' ובעונתו השנייה בקבוצה קלע 9.7 נק', 2 ריב' ו-2 אס' בממוצע.

בעונת 2014-15 חתם לייש במכבי אשדוד באר טוביה מליגת העל בכדורסל לשלוש שנים. בעונתו הראשונה בקבוצה שיחק 5.9 דק' בממוצע בהן קלע 1.2 בממוצע.
בעונתו השנייה באשדוד לא הרבה לייש לשחק כאשר שותף בשני משחקים בהם קלע שלשה בודדת שלאחריה נפצע וגמר את העונה
לאחר הפסקה ארוכה עקב הפציעה חזר לייש לעונה שלישית באשדוד בה שותף ב-13 משחקים במהלכם קלע 2 נק' בממוצע למשחק. במהלך אותה עונה עבר למכבי קריית גת, גם היא מליגת העל, ושיחק בה 18 משחקים 15.5 דק' בממוצע וקלע 3.7 נק' למשחק. בסיום עונה זו ירדה קריית גת לליגה הלאומית לאחר שסיימה במקום האחרון

בעונת 2017–2018 חתם לייש בהפועל רמת גן-גבעתיים מהליגה הלאומית בה קלע 8.4 נק' ו-1.9 ריב' למשחק בממוצע.

בעונת 2018–2019 חתם בהפועל חיפה מהליגה הלאומית, במדיה קלע 9.4 נק', 2 ריב' ו-1.7 אס' למשחק בממוצע. בעונה זו סיים במקום הראשון בליגה באחוזים הקליעה מחוץ לקשת עם ממוצע של 44.12%

באוגוסט 2019 חתם בהפועל באר שבע מליגת העל.

בדצמבר 2019 עזב את הפועל באר שבע וחזר להפועל חיפה בה העמיד ממוצעים של 6.9 נק' ו1 אס' למשחק ב-15 משחקים. בסיום העונה העפילה הקבוצה לליגת העל.

בעונת 2020/2021 הצטרף לייש למכבי אשדוד מהליגה הלאומית, במדיה העמיד ממוצעים של 8.4 נק' 1.1 אס' ו1 ריב' למשחק ב-17.5 דק' בעונה זו סיימה הקבוצה במקום השני אך הודחה ברבע גמר הפלייאוף.

בעונת 2021/2022 הצטרף לייש לאליצור יבנה מהליגה הארצית.

קישורים חיצוניים
----------------

ויקישיתוף מדיה וקבצים בנושא **נועם לייש** בוויקישיתוף

הערות שוליים
------------

1. ↑  כוכב נבחרת הנוער נועם לייש המריא אל עבר החלום
2. ↑  עונות המכללות נפתחה עם 3 נציגים מישראל
3. ↑  נועם לייש חתם בק. אתא, אברהמי: מקווה שיפרוץ
4. ↑  נועם לייש ינותח בשלישי. ההחלמה חצי שנה
5. ↑  סטט' קריירה מנהלת ליגת העל בכדורסל
6. ↑  סטטיסטיקה בליגה הלאומית
7. ↑  הפועל באר שבע החתימה את נועם לייש לעונה אחת
8. ↑  נועם ליש חוזר להפועל פרשקובסקי חיפה
9. ↑  אליצור צירפה את נועם לייש
**קני בנארד גבריאל** (באנגלית: **Kenny Benard Gabriel**; נולד ב-3 ביולי 1989 בשארלוט שבקרוליינה הצפונית) הוא כדורסלן אמריקאי המשחק בעמדת הפאוור פורוורד בטורק טלקום. גובהו הוא 2.05.

גבריאל החל את קריירת המשחק שלו בכדורסל המכללות בפאריס ג'וניור קולג' בה שיחק עונה אחת ומשם עבר לשחק שלוש שנים באוניברסיטת אובורן החל משנת 2009. בעונתו האחרונה שם תרם גבריאל 11.6 נקודות ו5.7 ריבאונדים ב-27 דקות משחק. בעונתו האחרונה (2012) השתתף בתחרות ההטבעות של אליפות המכללות בכדורסל, וזכה במקום השני.

לאחר שניסה את מזלו בדראפט ה-NBA ובליגת הקיץ במדי הסקרמנטו קינגס, חתם גבריאל על חוזה עם מכבי אשדוד, בחודש אוגוסט 2012 לפני תחילת המשחקים של עונת 2012/13. באמצע חודש נובמבר עזב את הקבוצה בעקבות ההסלמה במצב הביטחוני במהלך מבצע עמוד ענן.

קישורים חיצוניים
----------------

* קני גבריאל, ברשת החברתית אקס (טוויטר)
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* קני גבריאל באשדוד באתר Walla
* קני גבריאל באתר "NBA.com"
* פרופיל השחקן באתר מכללת אובורן

הערות שוליים
------------

1. ↑  ΓΚΑΜΠΡΙΕΛ Κένι | HEIGHT 2.05.
2. ↑  GABRIEL KENNY | Height 2.05.
3. ↑  Kenny Gabriel Height: 6’9″ Weight: 218 lbs.
**נץ עטלפים** המכונה לעיתים **דאת עטלפים** (שם מדעי: *Macheiramphus alcinus*) הוא מין של עוף דורס ממשפחת הנציים, המתמחה בציד עטלפים. למרות שהוא קרוי נץ הוא לא שייך לסוג נץ אלא לסוג יחידי.

תפוצתו של נץ זה הוא באפריקה שמדרום לסהרה, בדרום-מזרח אסיה ובאי גינאה החדשה. הוא מעדיף שטחים פתוחים, אך חי בכל אזור, מיערות טרופיים לערבות צחיחות. 

צבעו של הנץ שחור או חום כהה וכתם לבן על החזה והגרון. כל עין מוקפת בפסים לבנים. פס שחור עובר מתחת לסנטר. אורכו מגיע ל-45 ס"מ וכנפיו רחבות ומעוגלות כדי לתמרן ביער.

כמו ששמו מרמז, הנץ ניזון בעיקר מעטלפים שיוצאים בשעות בין הערביים וזוהי השעה בה הנץ יוצא לציד - דבר ייחודי בין דורסי היום. הנץ עט על להקת העטלפים בצלילה חדה ומנסה לתפוס עטלף שלא מספיק לברוח. שיטה זו גוררת הרבה הצלחות לנץ.

בנוסף הוא יצוד כמו כל נץ, עופות אחרים - בעיקר סיסים, תחמסים סנוניות ואף חרקים גדולים.

ראו גם
------

* הפארק הלאומי מרוג'ג'י

קישורים חיצוניים
----------------

ויקישיתוף מדיה וקבצים בנושא **נץ עטלפים** בוויקישיתוף
* נץ עטלפים, באתר ITIS (באנגלית)
* נץ עטלפים, באתר NCBI (באנגלית)
* נץ עטלפים, באתר Animal Diversity Web (באנגלית)
* נץ עטלפים, בבסיס הנתונים ARKive (באנגלית)
* נץ עטלפים, באתר האנציקלופדיה של החיים (באנגלית)
* נץ עטלפים, באתר GBIF (באנגלית)

נץ עטלפים בעת ציד מתוך להקת עטלפים

הערות שוליים
------------

1. ↑  נץ עטלפים באתר הרשימה האדומה של IUCN
**רועי נציה** (נולד ב-27 בנובמבר 1997) הוא כדורסלן ישראלי, משחק בעמדת הסמול פורוורד בהפועל גלבוע/גליל.

קריירה
------

נציה החל את דרכו במחלקת הילדים של מכבי רחובות, משם עבר בהמשך לנוער של הפועל תל אביב.

בשנת 2015, חתם נציה במכבי אשדוד מליגת העל, ושיחק לסירוגין בהפועל באר טוביה מהליגה הארצית במסגרת הכרטיס הכפול. באשדוד לא הרבה נציה לקבל הזדמנויות, כאשר הוא שיחק בשני משחקים בלבד ועלה לדקה בכל אחד מהם.

בשנת 2016, חתם נציה בהפועל באר שבע מהליגה הלאומית. בקיץ 2017, היה נציה חלק מסגל נבחרת העתודה שהגיעה עד לגמר אליפות אירופה וסיימה במקום השני.

ב-20 באוגוסט 2017, חתם נציה במכבי עירוני רעננה. ברעננה שיחק נציה ב-22 משחקים ופתח במשחק אחד, והעמיד ממוצעים של 1.8 נקודות ו-0.8 ריבאונדים ב-8.1 דקות.

ב-16 באוגוסט 2018, חתם נציה באליצור "איתו" אשקלון. באשקלון הוא שותף ב-29 משחקים ופתח ב-13 מהם, והעמיד ממוצעים של 5.4 נקודות, 2.2 ריבאונדים ו-1.0 אסיסטים ב-20.0 דקות.

ב-24 ביוני 2019, חתם נציה במכבי עירוני קריית אתא. באותה עונה העמיד ממוצעים של 5.1 נקודות ו-2.0 ריבאונדים ב-20.9 דקות. ב-16 ביוני 2020, האריך נציה את חוזהו בקבוצה לעונה נוספת. באותה עונה נציה שיחק ב-31 משחקים ופתח בכולם, והעמיד ממוצעים של 7.0 נקודות, 3.9 ריבאונדים ו-1.9 אסיסטים ב-27.9 דקות. בתום העונה נבחר נציה לשחקן ההגנה של העונה בלאומית.

ב-23 במאי 2021, חזר נציה לליגת העל כשחתם עד תום העונה בהפועל חיפה. נציה שיחק ב-3 משחקים בעונה הסדירה, והעמיד בהם ממוצעים של 2.7 נקודות ו-3.7 ריבאונדים ב-20.0 דקות. בנוסף, הגיע השחקן יחד עם הפועל חיפה לפלייאוף, שם הודחה הקבוצה בסיבוב הראשון לאחר הפסד 0–2 בסדרה להפועל אילת.

בתחילת עונת 2021 חתם נציה בהפועל עפולה וזכה איתה בגביע הליגה הלאומית 2021/2022 
ביולי 2022 האריך נציה חוזהו בקבוצה לעונה נוספת.

הערות שוליים
------------

1. ↑  ברעננה-חיזוק-גם-לכ/ הבמה שלהם: רועי נציה ברעננה, חיזוק גם לכפ"ס, באתר סלאומית, ‏20 באוגוסט 2017
2. ↑  כפיר חודרה, ניב בלול חתם לעונה אחת בהפועל כפר סבא, נציה חתם באשקלון, באתר ONE, ‏16 באוגוסט 2018
3. ↑  רכש ראשון לקרית אתא, נתי כהן ימשיך בהוד"ש, באתר סלאומית, ‏24 ביוני 2019
4. ↑  קרית אתא: זר ראשון חתם, נציה ממשיך, באתר סלאומית, ‏16 ביוני 2020
5. ↑  רועי נציה חתם בהפועל חיפה עד תום העונה, באתר ONE, ‏23 במאי 2021
**אי-ידיעת החוק אינה פוטרת** (בלטינית: **ignorantia juris non excusat**; או: **ignorantia legis neminem excusat**) הוא עיקרון משפטי שלפיו אדם אינו יכול לחמוק מאחריות ומאשמה רק מפני שלא היה מודע לקיומו של החוק שהפר.

הסבר
----

העיקרון מבוסס על **חזקת ידיעת הדין**, היינו על ההנחה כי באחריותו של האזרח להכיר בכוחות עצמו מה נחשב לעבירה פלילית. לולי הנחה זו, הייתה הבורות תירוץ עבור עבריינים המבקשים לחמוק מאחריות. לפיכך, החזקה בדין היא, שכל אדם מכיר את כל חובותיו על פי החוק. למרות שגם בעלי הכשרה משפטית משמעותית לא יכולים להכיר כל פרט בחוק, התפיסה של מערכות משפטיות היא כי זהו מחיר נדרש על מנת לשמור שעצימת עיניים לא תפעל לזכותם של פושעים. בנוסף, יש להניח שבמשטר משפטי בו חל עיקרון זה, אנשים העוסקים בתחום עם מחויבויות מיוחדות, ילמדו על החוקים הרלוונטיים למחויבות זו. העיקרון לא יכול לחול על חקיקה סודית. לכן הוא רלוונטי לחוק שהוכרז עליו כהלכה. בישראל הדרישה הבסיסית היא שהחוק יפורסם ב"רשומות".

מערכות משפט רבות אינן מכירות באי-ידיעת החוק כאחת מההגנות במשפט הפלילי, אלא רק כשיקול להקל על העבריין בגזר הדין. עם זאת, יש מצבים בהם מוכרת אי-ידיעת החוק כטענת הגנה. בישראל נקראת טענת הגנה זו טעות במצב משפטי. טענת הגנה זו עשויה להתקבל רק במקרים קיצוניים בהם המעבר על החוק היה כמעט בלתי נמנע. 

בשונה מהגנה של טעות במצב משפטי, יכולה להיות לנאשם טענה אחרת כי לא היה מודע לפרט עובדתי שרק בהתקיימו מעשהו נחשב לעבירה. הגנה זו נקראת בישראל טעות במצב דברים והיא הגנה רווחת במערכות משפט רבות.

מקורות פילוסופיים
-----------------

מקור לעיקרון, אם כי אינו רלוונטי במיוחד להקשר המודרני, ניתן למצוא אצל פילוסופים יוונים ורומים. בדיאלוג מינוס מחזק סוקרטס את עקרון משפט הטבע שלא ניתן לשינוי ולכן מחייב גם ללא ידיעה פורמלית שלו. הפילוסוף הרומי קיקרו תיאר את משפט הטבע כמחייב אוניברסלית:

> 
> יש חוק אמיתי, הגיון נכון, נעים לטבע, ידוע לכל בני האדם, קבוע ונצחי, הקורא לחובה לפי מצוותיו, מרתיע מהרע באיסורו. לא ניתן לסטות מהחוק הזה ללא אשמה. גם אין חוק אחד ברומא ואחר באתונה, דבר אחד עכשיו ואחר אחר כך; אבל אותו חוק, בלתי משתנה ונצחי, מחייב את כל גזעי האדם וכל הזמנים.
> 
> 
> 
> — קיקרו, על הרפובליקה
>

בישראל
------

פקודת החוק הפלילי נקבעה בשנת 1936 על ידי ממשלת המנדט. סעיף 8 בה קבע: "אי-ידיעת החוק אינה משמשת הצטדקות לכל מעשה, או אי מעשה, אשר באופן אחר היו מהוים עברה, מלבד אם נאמר בפרוש שידיעת העברין את החק היא יסוד מיסודות העברה". בחוק העונשין, שהחליף בשנת 1977 את פקודת החוק הפלילי, עוסק בעיקרון זה סעיף 34יט הקובע את ההגנה טעות במצב משפטי: "לעניין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו את האיסור, זולת אם הטעות הייתה בלתי נמנעת באורח סביר."

ראו גם
------

* אי ידיעת החוק במשפט העברי

קישורים חיצוניים
----------------

* פנחס רובין, ‏פיקציית ידיעת הדין, באתר גלובס, 19 במאי 2009
* ש"ז פלר, ‏טעות בחוק הפלילי או הלבר-פלילי, היכן הגבול ?, **משפטים** ‏ה

הערות שוליים
------------

1. ↑  *R v Potter* (1978), 39 CCC (2d) 538, 3 CR (3d) 154 (PEISC).
2. ↑  Rex v. Bailey (1800) Russ & Ry 1, 168 E.R. 651
3. ↑  Rex v. Ross (1944) 84 C.C.C. 107. British Columbia County Court.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538404905171
* BNE: XX542316
* BnF: cb12316986n (data)
* LCCN: sh85064213

 |
**מערת לולטון** היא מערה בחצי האי יוקטן, בערך 7 קילומטרים מדרום לאוקסקוצקב. המערה מכילה ציורי מערות המיוחסים לציוויליזציית המאיה, מהתקופה הקדם-קלאסית המאוחרת או עתיקה אף יותר. תרגום שמה משפת המאיה הוא "אבן פרחים" ("לול-טון").

היסטוריה
--------

אורך מערה זו כשני קילומטרים. בתוך מערת לולטון יש עדויות המאששות פעילות אנושית, כמו עצמות של ממותה, ביזון, חתולים ושרידי צבאים מהפליסטוקן. על הקירות ניתן לצפות בתצורות טבע וציורים, מצוירים ביד עם חריטות פנים אנושיות שצוירו על הקירות, ייצוגים פיסוליים, ייצוגים של בעלי חיים וכמה צורות גיאומטריות. כמו כן נמצאו כלים.

ציורי מערות מלולטון, יוקטן
תרבות המאיה הפרה-היספנית השתמשה גם במערה כמקלט ונהגה לכרות ממנה את החימר להכנת כלים.

הסיור במערה מציע ביקורים בגלריות ובתצורות הטבעיות המוכרות במקום, כחדר העמודים המוזיקליים, קמרון המכונה הקתדרלה, הג'לטונים, הגרנד קניון, קלחי התירס, התינוק, ציורי ידיים שחורות, חדר הנטיפים והתעלות.
חלל Huechil נחפר, ושם מצאו שרידים של חיות נכחדות כמו עצמות ממותה וצמחייה שונה מהיום. מערת לולטון אוכלסה במשך יותר מ-10,000 שנים אחורה ושימשה כמקום מסתור במהלך מלחמת הקסטות (אנ').

מיקום
-----

המערה ממוקמת בתחומי מדינת יוקטן, 110 קילומטרים דרומית-מערבית למרידה, 7 ק"מ דרומית לעיירה אוקסקוצקב (Oxkutzcab).

קישורים חיצוניים
----------------

ויקישיתוף מדיה וקבצים בנושא **מערת לולטון** בוויקישיתוף
* ארכיון התמונות של מערת לולטון
* האתר הרשמי של INAH
* מערות יוקטן
* מאמר צילום של מערת לולטון

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 242229221
* WorldCat (עם VIAF): 242229221

 |
**שלמה "סולי" צמח** (נולד ב-5 ביוני 1981) הוא סדרן סחורה בסופר היפר מור, היה פעם שחקן כדורגל והיום שחקן תיאטרון.

קריירה
------

צמח החל לשחק כדורגל במחלקת הנוער של מכבי פתח תקווה, וב-24 בנובמבר 2000 ערך את הופעת הבכורה שלו בקבוצה הבוגרת של המועדון, בניצחון 2–0 על הפועל צפרירים חולון. את אותה עונה סיים עם 9 הופעות בקבוצה הבוגרת. בעונת 2002/2003 הפך צמח לשחקן הרכב, וב-24 במאי 2003 הבקיע את שער הבכורה שלו בקריירה, בתיקו 1–1 נגד מכבי נתניה. ב-26 ביוני 2009 עזב את מכבי פתח תקווה לאחר ששיחק במדיה תשע עונות בליגת העל, והושאל לעירוני קריית שמונה ששיחקה אז בליגה הלאומית, עמה העפיל בחזרה של הקבוצה לליגת העל.

ב-12 באוגוסט 2010 חתם צמח בהפועל רמת השרון, אך במדיה ערך רק חמש הופעות בליגה הלאומית, וב-7 בדצמבר 2010 חתם במכבי יפו מליגה א'. בתום העונה העפיל עם הקבוצה לפלייאוף העלייה לליגה הלאומית, אך היא הפסידה להכח עמידר רמת גן ונשארה בליגה א'. בקיץ 2011 חזר לליגה הלאומית כאשר חתם בהפועל הרצליה, אך בסיום העונה ירד עמה לליגה א'. את עונת 2012/2013 התחיל בבית"ר כפר סבא ובנובמבר של אותה עונה חזר למכבי יפו.

בקיץ 2013 שוחרר צמח סופית ממכבי פתח תקווה וחתם על חוזה חדש במכבי יפו. בקיץ 2014 חתם במ.ס. שיכון המזרח, העולה החדשה לליגה א'. בקיץ 2015 הצטרף להפועל מחנה יהודה, גם היא מליגה א'. בינואר 2017 חתם בהפועל בקעת הירדן מליגה א'. בתום העונה עבר חזר לקדנציה שנייה בבית"ר כפר סבא. ביוני 2018 חתם בהפועל מחנה יהודה, עמה ירד בתום העונה לליגה ב'.

ב-18 ביוני 2019 חתם צמח בקבוצת שמשון בני טייבה, אך במדיה ערך רק הופעה אחת בגביע המדינה, ובספטמבר 2019 עבר למכבי עמישב פתח תקווה מליגה ב'.

בדצמבר 2020, צמח חתם בבית"ר פתח תקווה.

בדצמבר 2021 הצטרף לספורטינג תל אביב.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  עמית גולדשטיין‏, סולי צמח חתם לעונה אחת בקרית שמונה, באתר וואלה!‏, 26 ביוני 2009
2. ↑  איציק יצחקי‏, סולי צמח הושאל לרמת השרון, באתר וואלה!‏, 12 באוגוסט 2010
3. ↑  אופירה אסייג, ‏הנשמה של סולי: צמח ישחק במכבי קביליו יפו, באתר ONE‏, 7 בדצמבר 2010
4. ↑  מיכאל וייסרמן, סולי צמח חתם בהפועל טייבה, באתר דאבל פס, 18 ביוני 2019
חזית הכנסייה.
**סנט אנדראה דלה פראטה** (באיטלקית: **Sant'Andrea delle Fratte** ) היא בזיליקה שנבנתה במאה ה-17 ברומא המוקדשת לאנדריאס הקדוש.

הכנסייה בנויה על שרידי כנסייה שנבנתה במקום בשנת 1192 ונקראה "אינפרה הורטס" (**infra hortes** - "בינות הכרמים") - ומכאן שמה כיום "דלה פראטה" - בתוך היער.

הייתה זו כנסייה של יוצאי סקוטלנד שהתגוררו ברומא, עד שבשנת 1585 העניק האפיפיור סיקסטוס החמישי את הכנסייה למסדר האחים של סן פרנצ'סקו די פאולה.

בשנת 1604 החל שיפוץ הכנסייה על פי תוכניות האדריכל גאספארה גוארה, אולם הפרויקט לא הושלם. בשנת 1653 המשיך פרנצ'סקו בורומיני בשיפוץ הכנסייה ובנה את האפסיס, כיפת הכנסייה, ומגדל הפעמונים. לאחר מותו המשיך בשיפוץ מאטיה דה רוסי. חזית הכנסייה, הבנויה בסגנון הרנסאנס, הושלמה בשנת 1826.

פנים הכנסייה מורכב מאולם תווך אחד. הקאפלה הראשונה מצד ימין היא "בית תפילה קטן" (tempietto) עשוי עץ, עם ציורים מעשי ידי בורגוניונה. כמו כן מצויים בכנסייה שני פסלי מלאכים מעשי ידי ג'ובאני לורנצו ברניני, שהוכנו במקור עבור גשר סנטאנג'לו והובאו לכנסייה במאה ה-18. הציירת אנג'ליקה קאופמן ובעלה קבורים במקום.

גלריה
-----

* מלאך עם כתר קוצים מאת ג'ובאני לורנצו ברנינימלאך עם כתר קוצים מאת ג'ובאני לורנצו ברניני
* מלאך עם סופרסקריפט מאת ג'ובאני לורנצו ברנינימלאך עם סופרסקריפט מאת ג'ובאני לורנצו ברניני

קישורים חיצוניים
----------------

ויקישיתוף מדיה וקבצים בנושא **סנט אנדרה דלה פראטה** בוויקישיתוף
* 

* אתר האינטרנט הרשמי של סנט אנדראה דלה פראטה

|  |  |
| --- | --- |
| בקרת זהויות עריכת הנתון בוויקינתונים | 
* GND: 7599685-6
* VIAF: 255909531
* WorldCat: viaf-255909531

 |
**אונייה משוריינת פטרופבלובסק** הייתה אונייה מחופת שריון שנקראה על שם העיר בקמצ'טקה. אונייה זו השתתפה במלחמת רוסיה–יפן כאוניית דגל של אדמירל סטפאן מקארוב. 

האונייה נבנתה כתשובה לחיזוק הצי הגרמני בים הבלטי. אותה תקופה מתאפיינת בהתפתחות מהירה של הטכנולוגיה לבניית אוניות מלחמה ולכן לאונייה זו הוכנסו עדכוני תכנון גם במהלך בנייתה. האונייה הושקה ב-28 באוקטובר 1894 אך סיום בנייתה התארך עקב בעיות תקציביות. בשנים 1897–1899 הסתיימה בנייתה והצטיידות של האונייה. בתחילת המעבר לאוקיינוס השקט השתתף בו גם אלכסנדר קולצ'ק, אך בהיותו בים התיכון הוא קיבל פקודה לעזוב את הצוות והצטרף למשלחת לחקר אזור הצפון.

במרץ 1900 האונייה הגיעה לפורט ארתור ושולבה בצי המקומי. בשנת 1900–1901 האונייה השתתפה בדיכוי המרד בסין. במהלך שנת 1901 היא נהפכה אוניית דגל של הצי. 

עם תחילת המלחמה האונייה השתתפה במספר פעולות צבאיות. לאחר אי-הצלחת הצי היפני לסגור את האוניות הרוסיות בנמל פורט ארתור החליטו היפנים להציב סביב נתיבי יציאה מהנמל מוקשים ימיים. הדבר בוצע בליל 31 במרץ 1904. האוניות היפניות התגלו על ידי הרוסים, אך אלה חשבו בטעות שהן אוניות רוסיות שמסיירות באזור. בבוקר 1 באפריל אוניות רוסיות קיבלו פקודה לצאת מהנמל לצורך מתן עזרה לאוניית מלחמה רוסית שהוטבעה. האוניות הצליחו לצאת מהנמל ללא התנגשויות עם המוקשים. לאחר מספר שעות, אוניות יפניות שהיו באזור עזבו את השטח וסוכם על חזרת אוניות רוסיות לנמל. הפעם הנתיב שלהם עבר ישירות אל שדה המוקשים. 

ב-9:43 האונייה התנגשה עם המוקש. תוך זמן קצר התפוצצה תחמושת של האונייה והיא נשברה ל-2 חלקים. אוניות רוסיות בסביבה ניסו לעזור בחילוץ אך רק 80 אנשי הצוות ניצלו, כולל מפקד האוניה והנסיך הגדול קיריל ולדימירוביץ' שנפצע קשה אך הצליח לשרוד. מפקד הצי באזור סטפאן מקארוב ו-10 קציני מטה טבעו. כמו כן טבע הצייר וסילי ורשצ'אגין.

טביעת האונייה ומות האדמירל השפיעו לרעה על מורל מגני הנמל הנצור. עד לסיום המלחמה הרוסים לא הצליחו למנות למפקד הצי מפקד חדש בעל מוניטין דומה.

קישורים חיצוניים
----------------

ויקישיתוף מדיה וקבצים בנושא **פטרופבלובסק** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* תיאור סיפור האונייה
אין תמונה חופשיתאין תמונה חופשית
**דן ורד** (נולד ב-28 במרץ 1944) הוא יהודי ישראלי שהורשע בריגול למען סוריה.

ביוגרפיה
--------

דן ורד נולד בתל אביב-יפו ב-1944 בשם דן רוזנפלד לבתיה ואברהם רוזנפלד. ב-1961 סיים את לימודיו התיכוניים בגימנסיה גאולה, וב-1970 סיים תואר ראשון במתמטיקה באוניברסיטת מיאמי. במהלך שהותו בארצות הברית, החל להזדהות עם המוחים כנגד מלחמת וייטנאם ועם המאבק של האפרו-אמריקאים והפורטוריקנים לשוויון זכויות, והצטרף לארגון הסטודנטים הסוציאליסטי "סטודנטים למען חברה דמוקרטית". עם חזרתו לארץ, התיישב ברמת גן ועסק בהוראת מתמטיקה. במקביל לעיסוקו בהוראה, הצטרף ורד לארגון השמאל "מצפן". בספטמבר 1970 פרש מהארגון יחד עם חבריו, בהם אודי אדיב ורמי ליבנה, ויחד עם אחרים הם הקימו את "הברית הקומוניסטית המהפכנית", ופרסמו את ביטאונה בשם "מאבק". בין ורד וחברי ההתארגנות התגלעו חילוקי דעות אידאולוגיים ובאוקטובר 1971 פרש ממנה, ויחד עם חברים, ביניהם אדיב, הקימו את "החזית האדומה", שפרסמה ביטאון משלה בשם זה. בסך הכול יצאו שלושה גליונות, האחרון בהם באפריל 1972. 

ביוזמת שותפים מה"חזית האדומה", יהודים וערבים, יצר אודי אדיב קשר עם סוכן פלסטיני-סורי בשם חביב קהוואג'י, שהיה חבר באש"ף. אדיב וחבריו ובהם דן ורד נסעו לדמשק, שם עברו אימונים בתורת החבלה. לאחר מכן שבו לישראל. על פי התוכנית, הסורים היו אמורים לשדר דרך הרדיו מסרים מוצפנים, ובאמצעותם להפעיל את חברי החוליה שגייסו בביצוע פעולות חבלה. 

תוכניותיהם של חברי הקבוצה לא יצאו לפועל, שכן השב"כ, שהיה במעקב צמוד אחרי המגויסים ומודע לכל תוכניותיהם, מיהר לעצור אותם. ב-8 בדצמבר 1972 נעצרו חברי הקבוצה, שכללה 20 ערבים (ביניהם ראש הרשת דאוד תורכי) וארבעה יהודים - אודי אדיב, דן ורד, יחזקאל כהן ודוד קופר. מעצרם של חברי הקבוצה עורר סערה ציבורית עזה. מעשה הבגידה של יהודים במדינתם נתפס אז בעיני הציבור בתדהמה, במיוחד על רקע האווירה הפטריוטית הגורפת ששררה בישראל בתקופה שבין מלחמת ששת הימים לבין מלחמת יום הכיפורים. 

ב-25 במרץ 1973 נגזר דינם של חברי החוליה: ראש הרשת תורכי, ואדיב, שלא הביע חרטה על מעשיו, נידונו ל-17 שנות מאסר, ודן ורד אשר הביע חרטה על מעשיו, נידון ל-10 שנות מאסר. חברים אחרים בפרשה נידונו אף הם לתקופות מאסר שונות, קצרות יותר. בית המשפט ציין בין הסיבות להקלה בעונשו של ורד כי לידיעות שמסר לא היה ערך ביטחוני, וכי בשל העובדה שנסע ראשון לדמשק, לפני אודי אדיב, לא ידע ורד עם מי הוא עומד להיפגש ומה צפוי לו בדמשק.

ורד שוחרר מהכלא באוגוסט 1979, לאחר ריצוי שני שלישים מתקופת מאסרו. עם שחרורו הוא התגרש מאשתו הראשונה לה נישא בשנת 1972 טרם מעצרו. בשנת 1983 נישא בשנית, ובשנת 1984 נולד בנו - בן. הוא שב לעסוק בהוראת מתמטיקה, שבה עסק לפני מאסרו, ולימד במספר בתי ספר בתל אביב, האחרון שבהם תיכון עירוני ד'. במאי 1980 ביקש הרמטכ"ל, רפאל איתן, למנוע את העסקתו כמורה, אולם הדבר לא עלה בידו, כי ורד עבד בבית הספר הפרטי אנקורי.

קישורים חיצוניים
----------------

* האתר של דן ורד

הערות שוליים
------------

1. ↑  דן ורד ישוחרר מחר מהכלא, דבר, 2 באוגוסט 1979
2. ↑  אברהם רותם, "רפול" נגד העסקת דן ורד כמורה, מעריב, 8 במאי 1980
קזימיר פייר פרייה
**קָזִימִיר פְּיֵיר פֵּרְיֵיה** (בצרפתית: **Casimir Pierre Perier**;‏ 11 באוקטובר 1777 – 16 במאי 1832) היה מדינאי צרפתי.

פרייה נולד בגרנובל בפרובינציה של דופינה בצרפת כבנו הרביעי של הבנקאי והתעשיין קלוד פרייה (1742–1801). משפחתו עברה להתגורר בפריז ב-1794, אחרי מפלת רובספייר. ב-1798 הצטרף לצבא הצרפתי באיטליה, אך ב-1801, אחרי מות אביו, עזב את הצבא והקים בנק בפריז יחד עם אחיו.

ב-1817 פרסם מאמר שבו הביע את התנגדותו להגדלת תשלומי פיצויי המלחמה למדינות שלחמו נגד צרפת בתקופת המלחמות הנפוליאוניות. באותה שנה נבחר לבית הנבחרים הצרפתי, תפס את מקומו בשורות האופוזיציה המתונה ונשא את נאומו הראשון בזכות חופש העיתונות. הוא נבחר שוב ב-1822 ו-ב-1824 מטעם פריז וב-1827 מטעם העיר טרואה, שאותה ייצג בבית הנבחרים עד מותו.

למרות דברי ביקורתו, הוא היה מתומכי הרסטורציה של בית בורבון והתבדל מחוגי הרפובליקנים שהביאו לבסוף למהפכת יולי 1830. מרטיניאק, ששימש כראש ממשלתו של שארל העשירי, מלך צרפת, נקט בצעדים להסרת הצנזורה על העיתונות, ופרייה שתמך במדיניותו היה אחד המועמדים למשרת נשיא בית הנבחרים. אולם, ראש הממשלה החדש, הנסיך דה פוליניאק היה בעל השקפות מלוכניות, ופרייה היה אחד מ-221 הצירים שהצביעו נגד ממשלתו של המלך.

לאחר מהפכת יולי 1830, שגרמה להדחתו של שארל העשירי, השלים פרייה עם שלטונו של המלך החדש לואי פיליפ, ששלט בשיטת מונרכיה חוקתית. הוא נבחר לנשיא בית הנבחרים וכיהן בממשלה כשר בלי תיק. פריז הייתה שרויה במצב של חוסר יציבות וההמון דרש לגזור עונש מוות על השרים שכיהנו בממשלתו של שארל העשירי - מה שגרם להתפטרות ראש הממשלה ז'אק לאפיט. ב-13 במרץ 1831 התמנה פרייה לראש הממשלה. הוא פעל בנחישות והצליח להשיב את הסדר על כנו.

בתחום מדיניות החוץ פעל פרייה להגנה על ריבונותה של בלגיה בצורת חיל משלוח צרפתי נגד הולנד (אוגוסט 1831) ושמר על השפעתה של צרפת באיטליה באמצעות כיבוש אנקונה (23 בפברואר 1832).

באביב 1832 פרצה בפריז מגפת כולרה. פרייה, שערך ביקור בבית חולים, נדבק במגפה ומת שישה ימים לאחר מכן.

בנו, אוגוסט קזימיר-פרייה (1811–1876) כיהן כשר הפנים בממשלתו של נשיא הרפובליקה הצרפתית השלישית אדולף תיאר, ונכדו ז'אן קזימיר-פרייה (1847–1907) שימש כנשיא רפובליקה זו (1894–1895).

קישורים חיצוניים
----------------

ויקישיתוף מדיה וקבצים בנושא **קזימיר פייר פרייה** בוויקישיתוף
* קזימיר פייר פרייה, באתר אנציקלופדיה בריטניקה (באנגלית)
* קזימיר פייר פרייה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007429038105171
* BNE: XX4436888
* BnF: cb13015188h (data)
* GND: 119229692
* ICCU: UBOV013319
* ISNI: 0000 0000 8376 1817
* LCCN: n87895015
* Léonore: 290981
* NKC: skuk0001073
* NLP: a0000001764809
* NTA: 069953236
* RKD: 459543
* SNAC: w68g9b14
* SUDOC: 033122253
* ULAN: 500323895
* VcBA: 495/133879
* VIAF: 41974440
* WorldCat: lccn-n87895015

 |
סמליל המשחק
**אקינטור** (**Akinator**) הוא גרסת אינטרנט, אנדרואיד ואייפון של המשחק "נעלמים". המשחק מנסה, באמצעות שאלות, "לנחש" איזו דמות נבחרה.

משחקיות
-------

בתחילת המשחק, יש לחשוב על דמות כלשהי. לאחר מכן מנסה אקינטור (דמות הג'יני המופיעה במשחק) לנחש את הדמות שנבחרה באמצעות שאלות. ניתן לענות "כן", "לא", "אני לא יודע", "כנראה", או "לא ממש". לאחר כעשרים שאלות מנחש אקינטור את הדמות, ושואל האם ניחש נכונה. אם אקינטור טעה, מוצגת אפשרות להמשיך במשחק (כלומר, לאפשר לאקינטור לשאול עוד שאלות). אם בוחרים שלא להמשיך, או אם אקינטור "נכנע", ניתן להזין את שם הדמות שנבחרה, ואז לבחור אותה מתוך רשימת דמויות מוצעת. אם הדמות מופיעה מספר פעמים, ניתן לסמן את כולן. אם הדמות אינה מופיעה ברשימה, ניתן להכניס את שמה עם תיאור קצר (בדרך כלל מקור הדמות, סוגה או מקצועה) ובכך לצרפה למאגר הדמויות. לפעמים אקינטור (הג'יני) מנחש דמויות שגויות בכוונה כדי להכשיל שחקן(כי אם לא מאשרים שהוא ניחש נכון בניסיון הראשון לא מקבלים נקודות

אופן הפעולה
-----------

בסיס הנתונים בו משתמש אקינטור כדי לנחש את הדמות שנבחרה נבנה ממשחקי העבר עצמם. כאשר אקינטור לא מצליח לזהות את הדמות עליה חושב השחקן, ניתנת האפשרות "לגלות" לאקינטור מיהי הדמות ולהוסיפה למאגר אם אינה קיימת בו, וכך נוספות לאקינטור דמויות חדשות, וכן ידע נוסף על דמויות שכבר קיימות בבסיס הנתונים. דמויות שלא נבחרות מספיק - נמחקות[דרוש מקור]. בשנת 2006 הכיל בסיס הנתונים כמאה דמויות. שחקנים מתחילים מדמויות "קלות" ועוברים לדמויות "קשות" (כלומר, פחות מוכרות) יותר ויותר.

מייסד החברה, ארנו מגרה מסביר:

> 
> לשאול, למשל, 'האם הדמות שיחקה בריאל מדריד ב־2007?' תהיה טעות, משום שתשובה שלילית לא פוסלת מספיק דמויות. דוגמה לשאלה טובה באופן מפתיע היא: 'האם הדמות שלך הצביעה עבור ניקולא סרקוזי?' זו שאלה מעניינת, משום שאם הדמות אינה צרפתית, דמיונית או שכבר מתה התשובה תהיה שלילית, כמו גם עבור אנשים שידוע שהם בצד השמאלי של המפה. עבור צרפתים שחיים היום אך דעותיהם הפוליטיות אינן נחלת הכלל התשובה תהיה 'לא ידוע'. באופן כזה ניתן להפיק משאלה אחת יותר מידע מאשר לו התשובות היו בפשטות רק 'כן' או 'לא'.
> 
> 
> 
> 

המשחק זמין ב־16 שפות, בהן עברית.

החברה
-----

המשחק מופעל על ידי חברת "אלוקנס" שנוסדה על ידי המהנדס ארנו מגרה (צרפתית: Ernaud Megret), ופועל החל משנת 2006.

ארנו התפטר ממשרתו כמפתח תוכנה כדי להקים את "אלוקנס". הכנסות החברה כיום הן בעיקר מיישום אייפון של אקינטור, וכמו כן מפרסומות באתר. בנוסף, החברה משווקת את הטכנולוגיה שאקינטור מבוסס עליה.

קישורים חיצוניים
----------------

* 

* אתר האינטרנט הרשמי של אקינטור

* אתר האינטרנט הרשמי של אקינטור (ביפנית)

* אתר האינטרנט הרשמי של אקינטור (בגרמנית)

* אתר האינטרנט הרשמי של אקינטור (בפורטוגזית)

* אתר האינטרנט הרשמי של אקינטור (בערבית)

* אתר האינטרנט הרשמי של אקינטור (בצרפתית)

* אתר האינטרנט הרשמי של אקינטור (באנגלית)

* אתר האינטרנט הרשמי של אקינטור (בספרדית)

* אתר האינטרנט הרשמי של אקינטור (ברוסית)

* אתר האינטרנט הרשמי של אקינטור (בסינית)

* אתר האינטרנט הרשמי של אקינטור (באיטלקית)

* אתר האינטרנט הרשמי של אקינטור (בקוריאנית)

* אתר האינטרנט הרשמי של אקינטור (בטורקית)

* אתר האינטרנט הרשמי של אקינטור (בהולנדית)

* אתר האינטרנט הרשמי של אקינטור (בפולנית)

* אתר האינטרנט הרשמי של אקינטור (באינדונזית)
* המשחק
* המשחק בעברית
* אתר "אלוקנס", החברה שמפעילה את אקינטור
ארז ברנבוים רופא במקצועו , מומחה ברפואה פנימית ומינהל מערכות בריאות. משמש כמנהל בית החולים אסותא באשדוד.

ביוגרפיה
--------

**ארז ברנבוים** (נולד ב-1964) יליד חיפה בן יחיד להוריו. אמא ניצולת שואה. נשוי לסילבינה להם ארבעה ילדים.

ברנבוים רופא ישראלי מומחה ברפואה פנימית ובמנהל רפואי, המכהן כמנהל בית החולים האוניברסיטאי אסותא אשדוד. שירת בצה"ל, שימש קצין הרפואה של חיל האוויר ומפקד המרכז לשירותי רפואה בחיל הרפואה. סיים את שירותו בצה"ל, מאחר ולא נבחר לתפקיד קצין רפואה ראשי. פרש מצה"ל בדרגת אלוף-משנה.

הכשרה מקצועית
-------------

ברנבוים סיים ב-1990 לימודי רפואה בבית הספר לרפואה של אוניברסיטת בן-גוריון בנגב במסגרת העתודה האקדמית. בבית החולים מאיר השלים התמחות ברפואה פנימית, במחלקה פנימית ב' בראשות פרופ' יוסי מקורי. ב-2009 יצא ללימודים במכללה לביטחון לאומי בה השלים תואר שני במדעי החברה במסגרת אוניברסיטת חיפה. ברנבוים בעל תואר שני במינהל מערכות בריאות מאוניברסיטת בן-גוריון.

שירות צבאי
----------

הוא שירת בחטיבת הנח"ל ובבית הספר להנדסה צבאית כרופא צבאי בתפקידים של רופא גדודי וחטיבתי. לאחר מכן עבר לחיל האוויר, שירת כרופא בגף הפינוי המוטס בבסיס חצרים, כמפקד גף רפואה בבסיס חצור וכמפקד הגף הקליני ביחידת רפואה אווירית. ב-2001 מונה למפקד יחידת הרפואה האווירית. הוא שימש סגן מפקד קצין הרפואה החילי ומ - 2006 עד 2009 שימש בתפקיד קצין הרפואה של חיל האוויר. לאחר הלימודים במכללה לבטחון לאומי שימש מפקד המרכז לשירותי רפואה בחיל הרפואה.

תפקידים
-------

לאחר שחרורו משירות צבאי שימש עוזר למנכ"ל המרכז הרפואי שיבא, תל השומר - רמת גן. ובתפקיד סגן ראש מינהל טכנולוגיות ותשתיות רפואיות במשרד הבריאות.

במסגרת קופת חולים כללית שימש כסגן מנהל בית חולים מאיר. ב-2019 מונה למנהל המרכז הגריאטרי בית רבקה בפתח תקווה.

בנובמבר 2019 מונה למנהל בית חולים אסותא אשדוד מקבוצת קופת חולים מכבי.

קישורים חיצוניים
----------------

* מנהל חדש לבית החולים אסותא אשדוד: ד"ר ארז ברנבוים, כאן דרום, 3 בנובמבר 2019
* שני פייס, קצין ודוקטור, אתר חיל האוויר, אוגוסט 2009
* מיטל יסעור בית-אור, מנהל באסותא: "לפני שנגיע לחיסון עדר נחווה התפרצות רביעית", באתר ישראל היום, 31 בדצמבר 2020

הערות שוליים
------------




1. ↑  דורון אביגד, ‏מנכ"ל בית החולים אסותא מספר על הרגע שבו הגיעו למיון מחבלים, באתר גלובס, 4 בנובמבר 2023
**טריטוריית מפרץ ג'רוויס** (באנגלית: **Jervis Bay Territory**) היא טריטוריה של אוסטרליה הגובלת מכל עבריה במדינת ניו סאות' ויילס.

היסטוריה
--------

הטריטוריה נוסדה בעקבות חוק של הממשל הפדרלי של אוסטרליה (Jervis Bay Territory Acceptance Act) משנת 1915 במסגרתו נלקחו שטחים ממדינת ניו סאות' ויילס במטרה שלטריטוריית הבירה הפדרלית יהיה נמל פדרלי עצמאי. הטריטוריה נחשבה מראשיתה כשטח נפרד מטריטוריית הבירה האוסטרלית, על אף שחוקי טריטוריית הבירה חלו גם עליה. לאחר שטריטוריית הבירה האוסטרלית קיבלה שלטון אוטונומי בשנת 1988 טריטוריית מפרץ ג'רוויס הוכרזה באופן פורמלי כשטח עצמאי בשליטת משרד הטריטוריות של הממשלה הפדרלית. יחד עם זאת, מבחינת החלוקה למחוזות בחירה מהווה הטריטוריה חלק ממחוז הבחירה הפדרלי של הבירה וחוקי טריטוריית הבירה ממשיכים לחול בה.

מפרץ ג'רוויס (אנ'), לחופו שוכנת הטריטוריה, קרוי על שם האדמירל הבריטי ג'ון ג'רוויס (אנ').

מנהל ואוכלוסייה
---------------

בטריטוריה מתגוררים 391 תושבים (נכון לשנת 2016), מרביתם מועסקים בבסיס הצי המלכותי האוסטרלי שבטריטוריה – HMAS Creswell. למעלה מ-90% משטח הטריטוריה הם שמורה אבוריג'ינית ופארקים לאומיים.

הטריטוריה מנוהלת על ידי גופים שונים הדואגים לתחומי חיים שונים בטריטוריה – טריטוריית הבירה, הממשלה הפדרלית, ניו סאות' ויילס ועיריית שולהייבן, ניו סאות' ויילס (אנ'). תושבי הטריטוריה פונים לבתי המשפט של טריטוריית הבירה במקרה של סכסוכים משפטיים או משפטים פליליים, אולם הם אינם מיוצגים באופן עצמאי באספה המחוקקת של טריטוריית הבירה האוסטרלית (אנ').

גאוגרפיה
--------

הטריטוריה שוכנות לחופו הדרומי של מפרץ ג'רוויס, מפרץ טבעי שאורכו 16 ק"מ מצפון לדרום ו-10 ק"מ ממזרח ממערב. המפרץ נפתח אל האוקיינוס השקט.

בטריטוריה שלושה כפרים קטנים: כפר מפרץ ג'רוויס (Jervis Bay Village), גרינפץ' (Greenpatch) וכפר רק ביי (Wreck Bay Village).

כלכלה
-----

בטריטוריה מבקרים מדי שנה כ-450,000 מבקרים, הפוקדים את הפארקים הלאומיים שבטריטוריה, ובעיקר את הפארק הלאומי בודרי (אנ').

קישורים חיצוניים
----------------

ויקישיתוף מדיה וקבצים בנושא **טריטוריית מפרץ ג'רוויס** בוויקישיתוף
* 

* אתר האינטרנט הרשמי של טריטוריית מפרץ ג'רוויס

הערות שוליים
------------

1. ↑  האתר הרשמי של הטריטוריה

| המדינות והטריטוריות של אוסטרליה |
| --- |
| מדינות | אוסטרליה הדרומיתאוסטרליה הדרומית אוסטרליה הדרומית • אוסטרליה המערביתאוסטרליה המערבית אוסטרליה המערבית • ויקטוריה (אוסטרליה)ויקטוריה (אוסטרליה) ויקטוריה • טסמניהטסמניה טסמניה • ניו סאות' ויילסניו סאות' ויילס ניו סאות' ויילס • קווינסלנדקווינסלנד קווינסלנד | מפת מדינות אוסטרליה |
| טריטוריות פנימיות | טריטוריית הבירה האוסטרליתטריטוריית הבירה האוסטרלית טריטוריית הבירה האוסטרלית • הטריטוריה הצפוניתהטריטוריה הצפונית הטריטוריה הצפונית • טריטוריית מפרץ ג'רוויס |
| טריטוריות חיצוניות | איי אשמור וקרטייה • איי ים האלמוגים • איי קוקוס • האי הרד ואיי מקדונלד • הטריטוריה האנטארקטית האוסטרלית • אי חג המולד • נורפוק |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007484743205171
* LCCN: no2005022509
* VIAF: 158630493
* WorldCat: lccn-no2005022509

 |
**בנואה מאז'ימל** (בצרפתית: **Benoît Magimel**; נולד ב-11 במאי 1974) הוא שחקן צרפתי.

ביוגרפיה
--------

מאז'ימל נולד בפריז, בגיל שש עשרה עזב את בית ספר על מנת להתמקד בקריירת המשחק שלו.

ב-1988 הופיע לראשונה בקולנוע בקומדיה "La Vie est un long fleuve tranquille" על שני נערים שהוחלפו בלידתם.

ב-1996 הופיע בסרט "Les Voleurs" עם קתרין דנב.

ב-1999 גילם את אלפרד דה מיסה בסרט "Les Enfants du Siècle".

ב-2000 שיחק את התפקיד הראשי של לואי הארבעה עשר, מלך צרפת בסרט הביוגרפי על חייו "Le Roi danse".

ב-2001 זכה בפסטיבל קאן בפרס השחקן הטוב ביותר על הסרט המורה לפסנתר.

ב-2003 שיחק בסרט "פרח הרוע" לצד נטלי ביי.

ב-2004 שיחק בסרטו של קלוד שברול "השושבינה" המבוסס על רומן מאת רות רנדל.

ב-2005 גילם טייס בסרט "Les Chevaliers du ciel".

ב-2007 שיחק בסרט "La Fille coupée en deux" לצד לודווין סנייה.

ב-2008 שיחק בסרט "La Possibilité d'une île" המתבסס על רומן של מישל וולבק.

ב-2010 דיבב את הבובה קן, בן זוגה של ברבי בדיבוב הצרפתי של "צעצוע של סיפור 3".

בשנת 2011 שיחק בסרט המלחמה "כוחות מיוחדים" בתור טיק-טאק לצדם של דיאן קרוגר ודג'ימון הונסו. 

בשנת 2021 שיחק בסרט הדרמה "בשלווה" של הבמאית עמנואל ברקוט הסרט הוקרן בבכורה ב-6 ביולי 2021; מאז'ימל זכה לביקורות חיוביות על הופעתו בסרט ואף זכה בפרס לומייר לשחקן הטוב ביותר. 

מ-1998 ועד 2003 היה בן זוגה של השחקנית ז'ולייט בינוש, לזוג נולדה בת.

קישורים חיצוניים
----------------

ויקישיתוף מדיה וקבצים בנושא **בנואה מאז'ימל** בוויקישיתוף

* בנואה מאז'ימל, במסד הנתונים הקולנועיים IMDb (באנגלית)
* בנואה מאז'ימל, באתר AllMovie (באנגלית)
* בנואה מאז'ימל, באתר Rotten Tomatoes (באנגלית)
* בנואה מאז'ימל, באתר Metacritic (באנגלית)
* בנואה מאז'ימל, במסד הנתונים הקולנועיים KinoPoisk (ברוסית)
* פרופיל באתר allocine (בצרפתית)
* פרופיל באתר elle (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455303805171
* BIBSYS: 2075507
* BNE: XX1604007
* BnF: cb14034993m (data)
* CiNii: DA13504142
* GND: 123407516
* ISNI: 0000 0000 8084 7383
* LCCN: no98088617
* NKC: xx0045842
* NLA: 40714584
* NLK: KAC2020L1832
* NTA: 117192910
* RERO: 02-A025534272
* SNAC: w6m938x2
* SUDOC: 066772516
* Trove: 1449005
* VIAF: 5132257
* WorldCat: lccn-no98088617

 |
**סמירה בינת מוחמד אל-מוסא** (בערבית: **سميرة بنت محمد الموسى**). היא פוליטיקאית עומאנית, שגרירת עומאן לאונסק"ו.

קריירה
------

בינת מוחמד אל מוסא היא בעלת דוקטורט בחינוך ילדים מאוניברסיטת דרום קליפורניה משנת 1994. במסגרת הדוקטורט שלה עסקה במחקרים בתחום הילדות המוקדמת.

עבדה מספר שנים באוניברסיטת סולטאן אל קאבוס (אנ') ושימשה כחברת קונסוליה בעומאן בין השנים 2003–2011. בשנת 2009 ייצגה את עומאן בויעידה ביפן.

מובילה בתחום הטיפול בגיל הרך בעומאן ובעלת שם בינלאומי בתחום. הייתה שותפה בהובלת קוים מנחים בינלאומיים לטיפול וחינוך ילדים בגי הרך.

ניהלה את המרכז לחינוך הגיל הרך בקמפוס באוניברסיטת אל סולטאן, הייתה שותפה בחקיקת חוקים המגינים על זכויות ילדים בעומאן.

אל מוסא היא יו"ר הוועד של הספרייה המרכזית לילדים במסקט. בשנת 2007 החליטו 40 אזרחים בעומאן להקים את הספרייה הראשונה המיועדת לילדים. בראשות הארגון עמדה ד"ר מונה אלסעיד. אל-מוסא מונתה כיו"ר ועד הארגון, תפקיד בו משמשת גם כיום. הספרייה נפתחה לקהל הרחב בשנת 2011 במבנה שהתקבל כמתנה מסעיד אל חיתאם, שר התרבות, ומתרומות מהמגזר הפרטי. הספרייה יושבת במסקט, עיר הבירה של עומאן, ומיועדת עבור ילדים ומשפחות.

### פעילותה באונסאקו

סמירה בינת מוחמד אל-מוסא מונתה לשגרירת עומאן באונאסק"ו ב־29 בספטמבר 2011 והיא משמשת כצירה קבועה בארגון. בשנים 2015–2019 שמשה כנציגת עומאן מול הוועד הנבחר ושמשה ראשת שתי ועידות של אונסקו הוועדה המיוחדה 2015-2017 וועדת קשרי חוץ 2017–2019.

בשנת 2012 היא השתתפה בוועידה בפריס העוסקת בתרומת עומאן לספרות הבינלאומית מטעם אונסק"ו.

ניהלה את הועידה המרכזית של המועמדים בוועידה הכללית של אונסק"ו ב־2017.

קישורים חיצוניים
----------------

 סמירה בינת מוחמד אל-מוסא משוחחת על ועידת אונסק"ו 2005, סרטון באתר יוטיוב

הערות שוליים
------------

1. ↑  Samira bint Mohamed Al-Moosa Net Worth 2022, Height, Wiki, Age, Bio | wikiFame, www.wikifame.org
2. ↑  Ingrid Bon, Andrew Cranfield, Karen Latimer, **Designing Library Space for Children**, Walter de Gruyter, 2011-12-23, ISBN 978-3-11-023217-2. (באנגלית)
3. ↑  Founders, Children's Public Library - Oman (באנגלית)
4. ↑  2015 - UNESCO Paris, France, www.islam-in-oman.com
5. ↑  , Bureau, UNESCO (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סמירה בינת מוחמד אל-מוסא"**.
פרופ' רות רייכלברג, 2006
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**רות רייכלברג** (21 בספטמבר 1942 - 19 במרץ 2006) הייתה פרופסורית ישראלית, ילידת אלג'יר. הייתה חוקרת ספרות, מחזאית ומתרגמת. עמדה בראש החוג לספרות השוואתית וכיהנה כדיקן הפקולטה למדעי הרוח באוניברסיטת בר-אילן.

קורות חייה
----------

רייכלברג נולדה בערב יום הכיפורים בשנת 1942 באלג'יר בשם דניז חגי, לדוד, דוואר, וללאה, עקרת בית. עלתה לישראל בשנת 1962 ולמדה לימודים קלאסיים וספרות באוניברסיטה העברית בירושלים. עבודת המוסמך שלה על זמן ומרחב ביצירתם של פול קלודל ופדרו קלדרון דה לה ברקה נכתבה בהנחייתם של לאה גולדברג וקלוד ויז'ה. את עבודת הדוקטור שלה כתבה בסורבון בפריז בנושא גלות ישראל במחזותיו וביצירתו הפרשנית של קלודל.

רייכלברג שלטה בשפות אירופיות רבות, והתמחתה בספרות צרפתית, בשירה, בספרות ספרדית ובהרמנויטיקה.

בשנת 1974 נתמנתה למרצה באוניברסיטת בר-אילן. בשנת 1988 מונתה בה לפרופ' חבר ובשנת 1997 לפרופ' מן המניין. בין השנים 1988 - 1992 עמדה בראש המחלקה לספרות משווה, הקימה את התוכנית ללימודים בין-תחומיים והופקדה על הקתדרה על שם סימון וייל. בין השנים 1994–1998 כיהנה כדיקן הפקולטה למדעי הרוח. רייכלברג ארגנה כנסים בינלאומיים חשובים והוזמנה לכהן באוניברסיטאות בספרד ובמקסיקו. בנוסף לימדה במסגרות שונות שיעורים בקבלה ובחסידות.

בשנת 1995 כתבה ויצרה הצגה בת חמישה פרקים על יונה הנביא. בשנת 2004 כתבה מחזה עם המחזאי פרננדו ארבאל בשם 'קלודל וקפקא', המתאר מפגש דמיוני מתמשך בין השניים.

רייכלברג היא מצאצאיו של רבי יהודה עייאש. הייתה תלמידתו של הרב יהודא ליאון אשכנזי ויחד איתו תרגמה לצרפתית את ספרו של הרב אברהם יצחק הכהן קוק אורות[דרוש מקור]. בין השנים 1970–1982 למדה אצל הרב צבי יהודה קוק.

פרסומים נבחרים
--------------

(פורסמו כולם בצרפתית)

* **גלות ישראל בתיאטרון וביצירתו הפרשנית של קלודל**, פריז 1976
* **אלבר קאמי- אל עבר הקדוש**, פריז 1983
* **דון קיחוטה או סיפורו של יהודי במסיכה**, פריז 1989
* **ההרפתקה הנבואית: יונה, שקרן האמת**, פריז 1995
* **ההרפתקה הברוקית אצל קלודל וקלדרון**, פריז 1996
* **ספרות והתנגדות** (יחד עם יהודית קאופמן), ריימס 2000

לקריאה נוספת
------------

* אברהם בלאט, 'מדרשי תרבות ומדע הספרות', בתוך: **דיוקן וקתדרה: במחיצתם של אנשי הגות ומדע**, כרך ב, תשנ"ה, עמ' 241–253
* חגית חוף, "מתרגמת את האינסוף/הרפתקת הנבואה- על רות, המורה הרוחנית, ומסעה בעקבות סרוונטס". מוסף שבת, גיליון 462, מקור ראשון, 16.6.2006, עמ' 4–5.
* חגית חוף, 2009. "'מבשרי אחזה אלוה': מהותו של החיפוש המתמיד". מסכת, חוברת ט, עמ' 155–164.
* שלומי מועלם, 2009. "רות רייכלברג, חייה ויצירתה". מסכת, חוברת ט, עמ' 113–115.

* *Ruth: Femme d'Israël, hommage a Ruth Reichelberg*, Jérusalem: Éditions Elkana et Akadem, 2007.

קישורים חיצוניים
----------------

* רשימת הפרסומים של רות רייכלברג, בקטלוג הספרייה הלאומית ‏(באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307184905171
* BIBSYS: 90152561
* BNE: XX1084851
* BnF: cb11921413z (data)
* CANTIC: a11698895
* CiNii: DA03834581
* GND: 1118395239
* ISNI: 0000 0000 8145 5744
* LCCN: n83216423
* NTA: 069599351
* RERO: 02-A003734345
* SUDOC: 027093212
* VIAF: 66472778
* WorldCat: lccn-n83216423

 |
סמליל המיזםסמליל המיזם
סדנת 1Lib1Ref באוניברסיטת תל אביב
סדנת עריכה בשפה הערבית, הספרייה הלאומית, ינואר 2018
קמפיין **One Librarian, One Reference** (מאנגלית: ספרן אחד, מקור אחד) או בקיצור: **1Lib1Ref#** הוא מיזם בינלאומי להוספת הפניות[דרושה הבהרה] לערכי ויקיפדיה בכל השפות, על ידי ספרנים ומידענים. מטרת המיזם לקדם את המעורבות של ספרנים בוויקיפדיה.

המיזם מתקיים החל משנת 2016 במשך שלושה שבועות החל מ-15 בינואר עד 5 בפברואר.

תחילת המיזם
-----------

המיזם החל ב-2016 כפרויקט יחסי ציבור וקידום ויקיפדיה, שקרא לכל הספרנים ברחבי העולם לציין את יום ההולדת ה-15 של קרן ויקימדיה ב-15 בינואר, בהוספת סימוכין לוויקיפדיה.

הפרויקט המקורי ארך כשבוע, בתאריכים 15 עד 23 בינואר 2016.

תוצאות המיזם
------------

בשנת 2016, במהלך ימי המיזם הוספו לוויקיפדיה 1,232 מקורות ב-879 דפי ויקיפדיה, על ידי 327 עורכים ב-9 שפות וצוינו בתגית 1Lib1Ref# בתקציר העריכה. מספר העריכות במסגרת המיזם מוערך בכפליים מהנתונים הללו, על ידי עורכים שלא השתמשו בסימן זה בתקציר. כמו כן היו 1100 פוסטים של טוויטר על ידי 630 משתמשים.

בשנת 2018 הגיעה ויקיפדיה העברית למקום הרביעי בעולם במספר הערות השוליים שנוספו.

ראו גם
------

* דף המיזם לקמפיין, כולל חומרי הדרכה
* מיזם ויקי-ספרייה

קישורים חיצוניים
----------------

ויקישיתוף מדיה וקבצים בנושא **1Lib1Ref** בוויקישיתוף
* 

* אתר האינטרנט הרשמי של 1Lib1Ref (באנגלית)
* דף המיזם באתר עמותת ויקימדיה ישראל
* הספרייה הלאומית, ספרייה עם ערכים: השפה העברית זוכה בקמפיין ויקיפדיה העולמי, בבלוג "הספרנים" של הספרייה הלאומית, 11.02.2020

הערות שוליים
------------

1. ↑  מערכת northeastern university, #1Lib1Ref: Imagine a World Where Every Librarian Added One More Reference to Wikipedia, northeastern university, ‏14 בינואר 2016

**גילוי נאות**: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.